CELEX: 
Language: hu
Date: 2021-10-28 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2019/1700 európai parlamenti és tanácsi rendeletnek a jövedelem és életkörülmények tárgykörben a munkaerőpiacra és a lakhatásra, az előnyös, illetve hátrányos helyzet generációk közötti átöröklődésére és a lakhatási nehézségekre, valamint a háztartások energiahatékonysága elnevezésű 2023. évi eseti témára vonatkozó változók számának és megnevezésének meghatározása révén történő kiegészítéséről

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               Az (EU) 2019/1700 rendelet
                  1
                6. cikkének (1) bekezdése közös szabályokat állapít meg az egyedi szinten, mintavétel útján gyűjtött adatokon alapuló, személyekre és háztartásokra vonatkozó európai statisztikák előállítása tekintetében. Felhatalmazza a Bizottságot, hogy felhatalmazáson alapuló jogi aktusokat fogadjon el a különböző adatállományok változói számának és megnevezésének meghatározása érdekében. A 6. cikk (2) bekezdése szerint a felhatalmazáson alapuló jogi aktusban meghatározott változók száma az egyes tárgykörök vonatkozásában legfeljebb 5 %-kal haladhatja meg azoknak a változóknak a számát, amelyeket a Bizottság (Eurostat) az egyes tárgykörök vonatkozásában már az (EU) 2019/1700 rendelet hatálybalépésekor előírt.
            
            
               A jövedelem és életkörülmények tárgykör hat éven át a következő adatokat biztosítja:
            
            
               a) alapvető adatok; b) hét visszatérő témára vonatkozó háromévenkénti és hatévenkénti adatok; és c) három eseti témára vonatkozó adatok. A jövedelem és életkörülmények tárgykör változóit, továbbá a Bizottság (Eurostat) részére továbbítandó hatévenkénti változók első állományát és az első eseti témát már meghatározta az (EU) 2020/256 felhatalmazáson alapuló bizottsági rendelet
                  2
               .
            
            
               E felhatalmazáson alapuló rendelet meghatározza a jövedelem és életkörülmények tárgykör 2023-ban gyűjtendő következő adatállományainak számát és megnevezését:
            
            
               a) a munkaerőpiacra és lakhatásra vonatkozó háromévenkénti változók; b) az előnyös, illetve hátrányos helyzet generációk közötti átöröklődésére és a lakhatási nehézségekre vonatkozó hatévenkénti változók; és c) a háztartások energiahatékonysága elnevezésű 2023. évi eseti téma.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A Bizottság a tagállami szakértőkkel szakértői találkozók keretében vitatta meg a felhatalmazáson alapuló jogi aktusban szerepeltetendő változók listáját. 2021 áprilisában írásbeli konzultációra is sor került a társadalomstatisztikákkal foglalkozó európai igazgatókkal. A jövedelmekkel és életkörülményekkel foglalkozó munkacsoport tagjaival 2020 novemberében és 2021 márciusában konzultáltak. Az EU-SILC munkacsoport tagjaival 2020 szeptemberében és 2021 márciusában konzultáltak. Konzultációra került sor az európai statisztikai rendszer nemzeti statisztikai hivatalait képviselő szakértői csoporttal is.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               E felhatalmazáson alapuló rendelet célja a munkaerőpiacra és a lakhatásra vonatkozó 2023. évi háromévenkénti változók, továbbá az előnyös, illetve hátrányos helyzet generációk közötti átöröklődésére és a lakhatási nehézségekre vonatkozó 2023. évi hatévenkénti változók, valamint a 2023. évi eseti témára vonatkozó változók számának és megnevezésének elfogadása az (EU) 2019/1700 rendelet 6. cikke (1) bekezdésének megfelelően.
            
            
               Az (EU) 2019/2242 rendelet II. mellékletében szereplő éves változókkal kombinálva a 2023-ban gyűjtendő változók száma legfeljebb 5 %-kal haladhatja meg a jövedelem és életkörülmények tárgykörben az (EU) 2019/1700 rendelet hatálybalépésekor gyűjtött változók számát, ezáltal teljesítve az (EU) 2019/1700 rendelet 6. cikkének (2) bekezdésében foglalt követelményt.
            
            
               A felhatalmazáson alapuló jogi aktusnak nincsenek az Unió költségvetését érintő vonzatai.
            
            
               A felhatalmazáson alapuló jogi aktus érinti az Európai Gazdasági Térséget (EGT), ezért alkalmazását az EGT-re is ki kell terjeszteni.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2021.10.28.)
            
            
               az (EU) 2019/1700 európai parlamenti és tanácsi rendeletnek a jövedelem és életkörülmények tárgykörben a munkaerőpiacra és a lakhatásra, az előnyös, illetve hátrányos helyzet generációk közötti átöröklődésére és a lakhatási nehézségekre, valamint a háztartások energiahatékonysága elnevezésű 2023. évi eseti témára vonatkozó változók számának és megnevezésének meghatározása révén történő kiegészítéséről
               
            
               (EGT-vonatkozású szöveg)
            
            
               AZ EURÓPAI BIZOTTSÁG
            
         
         
            
               tekintettel az Európai Unió működéséről szóló szerződésre,
            
            
               tekintettel az egyedi szinten, mintavétel útján gyűjtött adatokon alapuló, személyekre és háztartásokra vonatkozó európai statisztikák közös keretének létrehozásáról, a 808/2004/EK, a 452/2008/EK és az 1338/2008/EK európai parlamenti és tanácsi rendelet módosításáról, valamint az 1177/2003/EK európai parlamenti és tanácsi rendelet és az 577/98/EK tanácsi rendelet hatályon kívül helyezéséről szóló, 2019. október 10-i (EU) 2019/1700 európai parlamenti és a tanácsi rendeletre
                  3
               , és különösen annak 6. cikke (1) bekezdésére,
            
            
               mivel:
            
            
               (1)Az érintett részletes témákban azonosított igények kielégítése érdekében a Bizottságnak meg kell határoznia az (EU) 2019/1700 rendelet I. mellékletében felsorolt számos részletes témát lefedő adatállományokra vonatkozó változók számát és megnevezését; e részletes témák nevezetesen a következők: a munkahely jellemzői, a foglalkoztatás jellege, iskolázottságra vonatkozó részletek, beleértve a megszakított, illetve abbahagyott képzéseket is, lakhatási körülmények, beleértve az elégtelen lakáskörülményeket, illetve az imputált lakbért is, lakókörnyezet, az előnyös, illetve hátrányos helyzet nemzedékek közötti átöröklődése, lakhatási nehézségek (beleértve a lakásbérlés nehézségeit is) és ezek okai.
            
            
               (2)A jövedelem és életkörülmények tárgykör információt biztosít – különösen a jövedelemeloszlásra, a szegénységre és a társadalmi kirekesztésre vonatkozóan – az európai szemeszterhez és a szociális jogok európai pilléréhez. Tájékoztatást nyújt az életkörülményekkel és a szegénységgel kapcsolatos egyéb uniós szakpolitikákról is.
            
            
               (3)A Bizottságnak meg kell határoznia a háztartások energiahatékonysága elnevezésű eseti téma változóinak számát és megnevezését.
            
            
               (4)A gyűjtendő változók száma nem haladja meg több mint 5 %-kal azoknak a változóknak a számát, amelyeket az (EU) 2019/1700 rendelet hatálybalépésének időpontjában kellett gyűjteni a jövedelem és életkörülmények tárgykörben,
            
            
               ELFOGADTA EZT A RENDELETET:
            
            
               1. cikk
            
            
               A jövedelem és életkörülmények tárgykörben a változók számát és megnevezését a munkaerőpiacra és a lakhatásra, az előnyös, illetve hátrányos helyzet nemzedékek közötti átöröklődésére, a lakhatási nehézségekre, valamint a 2023. évi eseti témára vonatkozó változók tekintetében a melléklet tartalmazza.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2021.10.28.
            
            
               
                     a Bizottság részéről
               
               
                     elnök
                     Ursula VON DER LEYEN
               
            
         
         
            
                  
                     (1)
                  
                        
                  Az Európai Parlament és a Tanács (EU) 2019/1700 rendelete (2019. október 10.) az egyedi szinten, mintavétel útján gyűjtött adatokon alapuló, személyekre és háztartásokra vonatkozó európai statisztikák közös keretének létrehozásáról, a 808/2004/EK, a 452/2008/EK és az 1338/2008/EK európai parlamenti és tanácsi rendelet módosításáról, valamint az 1177/2003/EK európai parlamenti és tanácsi rendelet és az 577/98/EK tanácsi rendelet hatályon kívül helyezéséről
               
               
                  
                     (2)
                  
                        
                  A Bizottság (EU) 2020/256 felhatalmazáson alapuló rendelete (2019. december 16.) az (EU) 2019/1700 európai parlamenti és tanácsi rendeletnek a többéves gördülő terv kialakítása révén történő kiegészítéséről
               
               
                  
                     (3)
                  
                        HL L 261I., 2019.10.14., 1. o.
               
            
      
    ---documentbreak--- 
      
         
         
            
               MELLÉKLET
            
            
            
               A jövedelem és életkörülmények tárgykörben a változók számát és megnevezését a munkaerőpiacra és a lakhatásra, az előnyös, illetve hátrányos helyzet nemzedékek közötti átöröklődésére, a lakhatási nehézségekre, valamint a 2023. évi eseti témára vonatkozó változók tekintetében a melléklet tartalmazza.
            
            
                     
                        Modul
                     
                  
                  
                     
                        Részletes téma
                     
                  
                  
                     
                        Változó azonosítója
                     
                  
                  
                     
                        Változó megnevezése
                     
                  
               
                     
                        Munkaerőpiac és lakhatás
                     
                  
                  
                     
                        A munkahely jellemzői
                     
                     
                        (4 gyűjtött változó)
                     
                     
                  
                  
                     
                        PL230
                     
                  
                  
                     
                        Állami/magán foglalkoztatási ágazat
                     
                  
               
                     
                  
                  
                     
                  
                  
                     
                        PW100
                     
                  
                  
                     
                        Munkával való elégedettség szintje
                     
                  
               
                     
                  
                  
                     
                  
                  
                     
                        PL260
                     
                  
                  
                     
                        Szokásos heti munkaórák száma
                     
                  
               
                     
                  
                  
                     
                  
                  
                     
                        PL130
                     
                  
                  
                     
                        A főállást adó helyi egység mérete
                     
                  
               
                     
                  
                  
                     
                        A foglalkoztatás jellege
                     
                     
                        (5 gyűjtött változó)
                     
                  
                  
                     
                        PL035
                     
                  
                  
                     
                        Legalább egy órát munkával töltött az előző héten 
                     
                  
               
                     
                  
                  
                     
                  
                  
                     
                        PL025
                     
                  
                  
                     
                        Munkavégzésre rendelkezésre áll
                     
                  
               
                     
                  
                  
                     
                  
                  
                     
                        PL020
                     
                  
                  
                     
                        Aktívan állást keres
                     
                  
               
                     
                  
                  
                     
                  
                  
                     
                        PL120
                     
                  
                  
                     
                        30 óránál kevesebb munkával töltött idő oka
                     
                  
               
                     
                  
                  
                     
                  
                  
                     
                        PL280
                     
                  
                  
                     
                        Regisztrált munkanélküliség időszaka
                     
                  
               
                     
                  
                  
                     
                        Iskolázottság – részletek, beleértve a megszakított, illetve abbahagyott képzéseket is
                     
                     
                        (2 gyűjtött változó)
                     
                  
                  
                     
                        PE030
                     
                  
                  
                     
                        Legmagasabb iskolai végzettség megszerzésének éve
                     
                  
               
                     
                  
                  
                     
                  
                  
                     
                        PE050
                     
                  
                  
                     
                        Megszakított, illetve abbahagyott képzés
                     
                  
               
                     
                  
                  
                     
                        Lakhatási körülmények, beleértve az elégtelen lakáskörülményeket, illetve az imputált lakbért is
                     
                     
                        (11 gyűjtött változó: 9 kötelező változó, 2 opcionális változó)
                     
                  
                  
                     
                        HS160
                     
                  
                  
                     
                        Lakással kapcsolatos problémák: túl sötét, nem elég világos
                     
                  
               
                     
                  
                  
                     
                  
                  
                     
                        HS170
                     
                  
                  
                     
                        Zaj a szomszédok felől vagy zaj az utcáról
                     
                  
               
                     
                  
                  
                     
                  
                  
                     
                        HC020
                     
                  
                  
                     
                        A lakás mérete négyzetméterben
                     
                  
               
                     
                  
                  
                     
                  
                  
                     
                        HC080
                     
                  
                  
                     
                        A lakással való általános elégedettség
                     
                  
               
                     
                  
                  
                     
                  
                  
                     
                        HY030
                     
                  
                  
                     
                        Imputált lakbér
                     
                  
               
                     
                  
                  
                     
                  
                  
                     
                        HH040
                     
                  
                  
                     
                        Beázó tető, nedves falak/padló/alap vagy korhadás az ablakkereteken vagy padlón
                     
                  
               
                     
                  
                  
                     
                  
                  
                     
                        HS140
                     
                  
                  
                     
                        A teljes lakhatási költség jelentette anyagi teher
                     
                  
               
                     
                  
                  
                     
                  
                  
                     
                        HS180
                     
                  
                  
                     
                        Szennyezés, korom vagy más környezeti problémák
                     
                  
               
                     
                  
                  
                     
                  
                  
                     
                        HS190
                     
                  
                  
                     
                        Bűnözés, erőszak vagy vandalizmus a környéken
                     
                  
               
                     
                  
                  
                     
                  
                  
                     
                        HH081
                     
                  
                  
                     
                        Fürdőkád vagy zuhanyzó a lakásban (OPCIONÁLIS)
                     
                  
               
                     
                  
                  
                     
                  
                  
                     
                        HH091
                     
                  
                  
                     
                        Kizárólag a háztartás használatában lévő beltéri vízöblítéses WC (OPCIONÁLIS)
                     
                  
               
                     
                        Az előnyös, illetve hátrányos helyzet nemzedékek közötti átöröklődése, lakhatási nehézségek, valamint a háztartások energiahatékonysága elnevezésű 2023. évi eseti téma
                     
                  
                  
                     
                        Az előnyös, illetve hátrányos helyzet nemzedékek közötti átöröklődése (16 gyűjtött változó: 12 kötelező változó, 4 opcionális változó)
                     
                  
                  
                     
                        PT220
                     
                  
                  
                     
                        A háztartás típusa, amikor a válaszadó körülbelül 14 éves volt 
                     
                  
               
                     
                  
                  
                     
                  
                  
                     
                        PT230
                     
                  
                  
                     
                        Jelen volt-e az anya, amikor a válaszadó körülbelül 14 éves volt?
                     
                  
               
                     
                  
                  
                     
                  
                  
                     
                        PT240
                     
                  
                  
                     
                        Jelen volt-e az apa, amikor a válaszadó körülbelül 14 éves volt?
                     
                  
               
                     
                  
                  
                     
                  
                  
                     
                        PT070
                     
                  
                  
                     
                        Az apa állampolgársága (OPCIONÁLIS)
                     
                  
               
                     
                  
                  
                     
                  
                  
                     
                        PT100
                     
                  
                  
                     
                        Az anya állampolgársága (OPCIONÁLIS)
                     
                  
               
                     
                  
                  
                     
                  
                  
                     
                        PT110
                     
                  
                  
                     
                        Az apa legmagasabb végzettsége
                     
                  
               
                     
                  
                  
                     
                  
                  
                     
                        PT120
                     
                  
                  
                     
                        Az anya legmagasabb végzettsége
                     
                  
               
                     
                  
                  
                     
                  
                  
                     
                        PT130
                     
                  
                  
                     
                        Az apa foglalkoztatási helyzete, amikor a válaszadó körülbelül 14 éves volt
                     
                  
               
                     
                  
                  
                     
                  
                  
                     
                        PT160
                     
                  
                  
                     
                        Az anya foglalkoztatási helyzete, amikor a válaszadó körülbelül 14 éves volt
                     
                  
               
                     
                  
                  
                     
                  
                  
                     
                        PT150
                     
                  
                  
                     
                        Az apa főfoglalkozása, amikor a válaszadó körülbelül 14 éves volt (OPCIONÁLIS)
                     
                  
               
                     
                  
                  
                     
                  
                  
                     
                        PT180
                     
                  
                  
                     
                        Az anya főfoglalkozása, amikor a válaszadó körülbelül 14 éves volt (OPCIONÁLIS)
                     
                  
               
                     
                  
                  
                     
                  
                  
                     
                        PT210
                     
                  
                  
                     
                        Tulajdoni viszony, amikor a válaszadó körülbelül 14 éves volt
                     
                  
               
                     
                  
                  
                     
                  
                  
                     
                        PT190
                     
                  
                  
                     
                        A háztartás anyagi helyzete, amikor a válaszadó körülbelül 14 éves volt
                     
                  
               
                     
                  
                  
                     
                  
                  
                     
                        PT260
                     
                  
                  
                     
                        Ki voltak-e elégítve az alapvető iskolai szükségletek (tankönyvek és tanfelszerelés), amikor a válaszadó körülbelül 14 éves volt?
                     
                  
               
                     
                  
                  
                     
                  
                  
                     
                        PT270
                     
                  
                  
                     
                        Fogyasztott-e naponta hús-, csirke- vagy halételt (vagy azzal egyenértékű vegetáriánus ételt) a válaszadó, amikor körülbelül 14 éves volt?
                     
                  
               
                     
                  
                  
                     
                  
                  
                     
                        PT280
                     
                  
                  
                     
                        Üdült-e évente legalább egy hetet otthonától távol a válaszadó, amikor körülbelül 14 éves volt?
                     
                  
               
                     
                  
                  
                     
                        Lakhatási nehézségek (beleértve a lakásbérlés nehézségeit is) és ezek okai
                     
                     
                        (6 gyűjtött változó: 4 kötelező változó, 2 opcionális változó)
                     
                  
                  
                     
                        PHD01
                     
                  
                  
                     
                        Korábbi lakhatási nehézségek
                     
                  
               
                     
                  
                  
                     
                  
                  
                     
                        PHD07
                     
                  
                  
                     
                        A lakhatási nehézségek felmerülésének ideje (OPCIONÁLIS)
                     
                  
               
                     
                  
                  
                     
                  
                  
                     
                        PHD02
                     
                  
                  
                     
                        A legutóbbi lakhatási nehézségek időtartama (OPCIONÁLIS)
                     
                  
               
                     
                  
                  
                     
                  
                  
                     
                        PHD03
                     
                  
                  
                     
                        A korábbi lakhatási nehézségek fő oka
                     
                  
               
                     
                  
                  
                     
                  
                  
                     
                        PHD05
                     
                  
                  
                     
                        Lakhatási nehézségek megszűnése
                     
                  
               
                     
                  
                  
                     
                  
                  
                     
                        PHD06
                     
                  
                  
                     
                        A lakásbérlés nehézségei
                     
                  
               
                     
                  
                  
                     
                        Eseti téma – Háztartások energiahatékonysága
                     
                     
                        (7 gyűjtött változó: 4 kötelező változó, 3 opcionális változó)
                     
                  
                  
                     
                        HC001
                     
                  
                  
                     
                        Használt fűtési rendszer
                     
                  
               
                     
                  
                  
                     
                  
                  
                     
                        HC002
                     
                  
                  
                     
                        Energiaforrás
                     
                  
               
                     
                  
                  
                     
                  
                  
                     
                        HC003
                     
                  
                  
                     
                        Felújítás (hőszigetelés, ablakok vagy fűtési rendszer)
                     
                  
               
                     
                  
                  
                     
                  
                  
                     
                        HC060
                     
                  
                  
                     
                        Nem tudja megfelelően fűteni a lakást télen
                     
                  
               
                     
                  
                  
                     
                  
                  
                     
                        HC070
                     
                  
                  
                     
                        Nem tudja megfelelően hűteni a lakást nyáron (OPCIONÁLIS)
                     
                  
               
                     
                  
                  
                     
                  
                  
                     
                        HC004
                     
                  
                  
                     
                        Ablakok típusa (OPCIONÁLIS)
                     
                  
               
                     
                  
                  
                     
                  
                  
                     
                        HC005
                     
                  
                  
                     
                        Építési év (OPCIONÁLIS)